

 LĒMUMS

Ādažos, Ādažu novadā

2025. gada 24. jūlijā **Nr. 281**

**Par zemes ierīcības projekta apstiprināšanu zemes vienībām**

**Priedīšu iela 14 un “Skabi 1”, Gaujā**

Ādažu novada pašvaldības dome (turpmāk – Dome) izskatīja sabiedrības ar ierobežotu atbildību “M un M risinājumi” (reģistrācijas Nr. 40003930560, juridiskā adrese: Krišjāņa Barona iela 95A-12, Rīga, LV-1012, e-pasts: marcis.mistris@inbox.lv) sertificēta zemes ierīcības darbu veicēja Mārča Mistra (sertifikāta Nr. AA0087) 29.05.2025. iesniegumu (reģistrēts 29.05.2025. ar Nr. ĀNP/1-11-1/25/3406) ar lūgumu apstiprināt zemes ierīcības projektu zemes vienībai Priedīšu ielā 14, Gaujā, Carnikavas pag., Ādažu nov. ar kadastra apzīmējumu 8052 002 0005 un zemes vienībai “Skabi 1”, Gaujā, Carnikavas pag., Ādažu nov., ar kadastra apzīmējumu 8052 002 0529.

Izvērtējot ar iesniegumu saistītos apstākļus, tika konstatēts:

1. Dome 29.08.2024. pieņēma lēmumu Nr. 328 “Par zemes ierīcības projekta uzsākšanu īpašumos “Skabi 1” un “Saule Nr. 6” Gaujā, ar kuru tika atļauts izstrādāt zemes ierīcības projektu robežu pārkārtošanai zemes vienībai Priedīšu ielā 14, Gaujā, Carnikavas pag., Ādažu nov. ar kadastra apzīmējumu 8052 002 0005 un zemes vienībai “Skabi 1”, Gaujā, Carnikavas pag., Ādažu nov., ar kadastra apzīmējumu 8052 002 0529.
2. Atbilstoši Nekustamā īpašuma valsts kadastra informācijas sistēmas datiem zemes vienībai Priedīšu ielā 14, Gaujā, Carnikavas pag., Ādažu nov. ar kadastra apzīmējumu 80520020005, 0,0511 ha platībā noteikts nekustamā īpašuma lietošanas mērķis – Individuālo dzīvojamo māju apbūve, kods 0601.
3. Atbilstoši Nekustamā īpašuma valsts kadastra informācijas sistēmas datiem zemes vienībai “Skabi 1”, Gaujā, Carnikavas pag., Ādažu nov., ar kadastra apzīmējumu 8052 002 0529, 5,0720 ha platībā noteikts nekustamā īpašuma lietošanas mērķis – Zeme, uz kuras galvenā saimnieciskā darbība ir lauksaimniecība, kods 0101.
4. Projektētā zemes vienība Nr.1 ar kadastra apzīmējumu 8052 002 0529 ir apbūvēta un saskaņā ar Carnikavas novada teritorijas plānojumu atrodas Dabas un apstādījumu teritorijā (DA6), Savrupmāju apbūves teritorijā (DzS1 un DzS3) un Ūdeņu teritorijā (Ū).
5. Projektētā zemes vienība Nr.2 ar kadastra apzīmējumu 8052 002 0005 ir apbūvēta un saskaņā ar Carnikavas novada teritorijas plānojumu atrodas Dabas un apstādījumu teritorijā (DA6), Savrupmāju apbūves teritorijā (DzS1 un DzS3) un Ūdeņu teritorijā (Ū).
6. Nav nepieciešama iesniegtā zemes ierīcības projekta pilnveidošana vai noraidīšana.
7. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
8. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
9. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
10. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
11. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
12. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.
13. Ministru kabineta 29.06.2021. noteikumu Nr.455 „Adresācijas noteikumi” 15.punkts noteic, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Pilsētu un ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu.
14. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.punkts noteic, ka nekustamā īpašuma lietošanas mērķi atbilstoši detālplānojumam, lokālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām nosaka: zemes vienībai un plānotai (projektētai) zemes vienībai; zemes vienības daļai vai plānotai (projektētai) zemes vienības daļai.
15. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 5.punkts noteic, ka nosakot vai mainot lietošanas mērķi, nosaka vai maina lietošanas mērķim piekrītošo zemes platību.

1. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 6.punkts noteic, ka lietošanas mērķim piekrītošo zemes platību pilsētās nosaka kvadrātmetros, bet lauku apvidos - hektāros.
2. Ministru kabineta 20.06.2006. noteikumu Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība" 18. punkts noteic, ka lietošanas mērķa noteikšanu vai maiņu šo noteikumu 16. vai 17. punktā minētajos gadījumos mēneša laikā ierosina nekustamā īpašuma īpašnieks vai, ja tāda nav, – tiesiskais valdītājs, valsts vai vietējās pašvaldības zemei – tās lietotājs vai, ja tāda nav, - nomnieks vai apbūves tiesīgais. Lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Nekustamā īpašuma valsts kadastra likuma 1.panta 14.punktu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.punktu, 5.punktu, 6.punktu, 16.1.punktu, 18.punktu, Ministru kabineta 29.06.2021. noteikumu Nr.455 „Adresācijas noteikumi” 9., 15. punktu, kā arī ņemot vērā domes Attīstības komitejas 09.07.2025. atzinumu, Ādažu novada pašvaldības dome

**NOLEMJ:**

1. Apstiprināt sertificēta zemes ierīcības darbu veicēja Mārča Mistra (sertifikāta Nr. AA0087) izstrādāto zemes ierīcības projektu zemes vienības Priedīšu ielā 14, Gaujā, Carnikavas pag., Ādažu nov. ar kadastra apzīmējumu 8052 002 0005 un zemes vienības “Skabi 1”, Gaujā, Carnikavas pag., Ādažu nov., ar kadastra apzīmējumu 8052 002 0529 robežu pārkārtošanai.
2. Projektētai zemes vienībai Nr.1 ar kadastra apzīmējumu 8052 002 0529 un būvēm ar kadastra apzīmējumu 80520020529001, 80520020529002, 80520020529003, 80520020529004, 80520020529005, 80520020529009 mainīt adresi no “Skabi 1”, Gauja, Carnikavas pag., Ādažu novads, LV-2163 (klasifikatora kods 106227807) uz Priedīšu iela 10A, Gauja, Carnikavas pag., Ādažu novads, LV-2163.
3. Piešķirt adresi Priedīšu iela 10A, Gauja, Carnikavas pag., Ādažu novads, LV-2163 būvēm ar kadastra apzīmējumiem 80520020529008 un 80520020529010.
4. Projektētai zemes vienībai Nr.2 ar kadastra apzīmējumu 8052 002 0005 un būvei ar kadastra apzīmējumu 80520020005001 uz tās saglabāt adresi Priedīšu iela 14, Gauja, Carnikavas pag., Ādažu novads, LV-2163 (klasifikatora kods 103804492).
5. Noteikt nekustamā īpašuma lietošanas mērķus atbilstoši tabulai:

|  |  |  |  |  |
| --- | --- | --- | --- | --- |
| **Z.v. Nr.** | **Veiktā darbība** | **Projektētais kadastra apz.** | **Platība, ha**(vairāk vai mazāk, cik izrādīsies pēc instrumentālās uzmērīšanas) | **lietošanas mērķa kods un tā platība** |
| 1. | noteikšana | 8052 002 0529 | 5,0720 | 0601 – 0,624 ha |
| 0501 – 4,448 ha |
| 2. | noteikšana | 8052 002 0005 | 0,0511 | 0601- 0,0511 ha |

0601 - Individuālo dzīvojamo māju apbūve

0501 - Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa

1. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
2. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.
3. Lēmuma izpildes kontroli veikt pašvaldības izpilddirektora vietniecei.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU